OpenLLM-France/wikimedia huggingface dataset:
# L'Eunuc Femella

The Female Eunuch o L'Eunuc Femella és un llibre publicat per Germaine Greer el 1970 que va esdevenir un best seller internacional i un text important en la història del feminisme. Greer defensa la tesi que la família nuclear, consumista i urbana reprimeix les dones sexualment, i que això les acaba desvitalitzant, convertint-les en eunucs. El llibre va ser publicat a Londres l'octubre de 1970. El març de 1971 ja havia esgotat gairebé la seva segona edició. Amb els anys s'ha publicat i traduït en onze llengües. Una segona part del llibre, titulada The Whole Woman va ser publicada el 1999.

## Referències

* ↑ Wilde, W H=; Hooton, Joy; Andrews, Barry. Oxford University Press. The Oxford companion to Australian Literature. 2a edició, 1994, p. 271. ISBN 0-19-553381-X. «... the book became almost a sacred text for the international women's liberation movement of the 1970s, notwithstanding sporadic criticism of aspects of its ideology from some feminists.»
* ↑ Greer.

## Enllaços externs

* Germaine Greer parla sobre l'obra en un clud de lectura de la BBC (anglès)
# Sant Esteve de Gavàs

Sant Esteve de Gavàs és l'església parroquial romànica del poble de Gavàs, en el terme municipal de la Guingueta d'Àneu, a la comarca del Pallars Sobirà. Pertany al territori de l'antic terme d'Unarre.
Està situada a l'extrem sud-oriental del poble de Gavàs.
Tot i que l'obra és clarament romànica, no es tenen referències d'aquesta església d'abans del 1553, quan és esmentada en una relació de parròquies del Deganat de la Vall d'Àneu. En el seu millor moment, comptà amb 6 capellans (1770).
És un edifici que ha sofert moltes transformacions; de l'obra romànica només conserva el sector central de la nau. Conserva també una pica baptismal romànica.

## Bibliografia

* Cases i Loscos, Maria-Lluïsa; López i Gutiérrez, Dídac; Ramos i Martínez, Maria-Lluïsa. «Sant Esteve de Gavàs». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Unarre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Esteve de Gavàs en el seu entorn, a l'Institut Cartogràfic de Catalunya
# Lovell

* No s'ha de confondre amb Lowell.
«Lovell» té aquests significats:
* Lovell (Maine), població dels Estats Units a l'estat de Maine (EUA).
* Lovell (Wyoming), població dels Estats Units a l'estat de Wyoming (EUA).
# Lovell Augustus Reeve

Lovell Augustus Reeve (1814–1865) va ser un malacòleg i editor científic anglès.
Nasqué al barri de Ludgate Hill de Londres a Anglaterra el 19 d'abril de 1814, després de l'escola de Stockwell, es va interessar per les conquilles dels mol·luscs. A partir de 1833 inicià la seva primera obra titulada Conchologia Systematica amb il·lustracions de George Brettingham Sowerby, publicada en dos volums els anys 1841–42. Va ser escollit membre de la Linnean Society el 1846 i de la Geological Society el 1853.
Va crear l'editorial científica Lovell Reeve Publishing Cy que va ser molt reeixida. La premsa contemporània el va descriure com «un dels més eminents editors científics del nostre país» segons la revista The Bookseller el desembre de 1865. El 1845 va crear la tercera sèrie de la revista Botanical Magazine, junts amb William Hooker i Samuel Curtis. Des de 1850 a 1856 va ser l'editor de la Literary Gazette. Va editar entre altres obres de William Jackson Hooker, Charles Lyell, Alfred Russell Wallace i d'altres. L'arxiu de l'editorial (1847-1966) es conserva al Reial Jardí Botànic de Kew.

## Obra

L'obra més coneguda de Reeve sobre conquilles de mol·luscs és Conchologia iconica, o, Illustrations of the shells of molluscous animals, en vint volums i amb 27.000 il·lustracions. El primer volum va parèixer el 1843. Va treballar am Sowerby que també va completar la sèrie des del volum quinze, després de la mort de Reeve.

## Referències

* ↑ Barham Woodward, Bernard. «Reeve, Lovell Augustus». A: Dictionary of National Biography. Londres: Smith, Elder & Co, 1885–1900.
* ↑ Reeve, Lovell; Sowerby, G. B.(il·l.). Conchologia systematica, or Complete system of conchology: in which the Lepades and conchiferous Mollusca are described and classified according to their natural organization and habits.. London,: Longman, Brown, Green and Longmans;, 1841. DOI 10.5962/bhl.title.15996.
* 1 2 3 «Lovell Reeve Publishing Company» (en anglès). Royal Botanic Gardens, Kew. [Consulta: 18 novembre 2020].
* ↑ Drewery, Sarah. «Lovell Reeve Publishing Company» (en anglès). AIM25 - Archives in London and the M25 area, 01-03-2011. [Consulta: 18 novembre 2020].
* ↑ Reeve, Lovell; Brooks, Vincent; Reeve, Frederic; Sowerby, G. B.; Sowerby, G. B.. Conchologia iconica, or, Illustrations of the shells of molluscous animals. v.2 (1843). London :: Reeve, Brothers,, 1843.

## Bibliografia

* Petit, Richar E. «Lovell Augustus Reeve (1814–1865): malacological author and publisher» (pdf) (en anglès). Zootaxa, 1648, 1. ISSN: 1175-5326.
# Mahmud al-Kaixgarí

Mahmud ibn al-Hussain ibn Muhàmmad al-Kaixgari (alfabet àrab: محمود بن الحسين بن محمد الكاشغري) o Kaşgarlı Mahmud (turc) va ser un erudit i lexicògraf turc del segle xi.
Mahmud al-Kaixgarí era originari de la ciutat de Kaixgar, i provenia d'una família de la noblesa qarakhànida, però la informació que s'ha conservat sobre la seva vida és incompleta i fragmentària a les seves pròpies obres. Ni tan sols la data de naixement ni la de la seva mort (1008-1105) no són segures.
L'obra principal de Kaixgarí, el "Compendi dels dialectes dels turcs" (Diwan Lughat at-Turk) va sorgir en els anys 1072 - 1094 a Bagdad. És una obra molt important per a l'estudi de la llengua turca, la cultura i la història de l'edat mitjana. Informa sobre fets, però aquests han de ser sotmesos a una revisió crítica actual, ja que Al-Kaixgarí es va basar en algunes faules. Va descriure un avantpassat turc, que era el fill de Jàfet i net de Noè
El "Compendi dels dialectes dels turcs" és, al costat de la Kutadgu Bilig, l'obra més important del període turc mitjà. Al-Kaixgarí va dedicar la seva obra al califa Al-Muqtadí a Bagdad. Aquesta ciutat va ser, des del 1055, part de l'Imperi Seljúcida. A més de la funció de diccionari de turc-àrab ofereix moltes obres històriques, folklore i detalls geogràfics i un mapa del món. El treball també inclou les 21 tribus turques oghuz i és una de les fonts històriques sobre aquest grup tribal.
La major part de les tribus oghuz es troben en segles posteriors a l'Anatòlia otomana. En la introducció de la seva obra Al-Kaixgarí mostra, segons informes creïbles, el que el Profeta Mahoma havia dit: "Aprèn la llengua dels turcs perquè llur govern serà llarg !"
L'orgull i el sentiment de superioritat dels nòmades respecte als sedentaris (que al seu torn tenien exactament el mateix sentiment) es desprèn dels escrits d'al-Kaixgarí. La puresa del dialecte turc parlat en particular en relació amb la dicció i l'absència d'influències externes lingüístiques es considerava elegant. Al-Kaixgarí definia la dicció dels que parlen un sol idioma com la més elegant de tots els dialectes; els que parlaven dues llengües o s'han barrejat amb la població urbana tenien dificultat per parlar.

## Referències

* ↑ Claus Schönig: Fiktive Völkergenealogien im Dīwān Lugāt at-Turk des Mahmūd al-Kašgarī Arxivat 2011-09-21 a Wayback Machine. (Genealogia fictícia al "Dīwān Lugāt at-Turk" de Mahmud al-Kaixgarí)
* ↑ Klaus Kreiser, Christoph Neumann Kleine Geschichte der Türkei, 2009, S.33-35
* ↑ Peter B. Golden An Introduction to the History of the Turkic Peoples, S. 5
# Lunga

Lunga (Luinn en gaèlic) és una petita illa de les Hèbrides Interiors, situada al nord-oest d'Escòcia. Forma part del grup de les Treshnish, del qual n'és l'illa més gran.
D'origen volcànic, Lunga va estar poblada fins al segle xix. Al nord-est de l'illa es troben les restes del poble en runes de cases negres, abandonat el 1857.
Lunga està designada Site of Special Scientific Interest (Lloc d'Especial Interès Científic) per la seva vida diversitat botànica. Existeixen plantes endogàmiques d'aquesta illa que es troben amenaçades. Entre aquesta diversitat s'hi pot trobar prímules, lotus, orquídies…

## Enllaços externs

* Mapa detallat de les illes Hèbrides

## Referències

* 1 2 «Overview of Lunga». Gazetteer for Scotland. [Consulta: 28 juliol 2007].
# Macedònia Unida

Macedònia Unida (en macedònic:Обединета Македонија, Obedineta Makedonija) és un concepte polític irredemptista del nacionalisme ètnic macedoni, per referir-se al desig d'unificació de la regió transnacional de Macedònia al sud-est d'Europa (reclamada pels nacionalistes macedonis com la seva pàtria nacional, i que consideren malauradament dividida en el Tractat de Bucarest (1913) en un sol estat sota domini eslau que hauria de tenir Tessalònica (anomenada Солун, Solun en eslau macedònic) com la seva capital.
El terme ha estat utilitzat des de principis de 1900, en connexió amb la Federació Comunista Balcànica i l'Organització Revolucionària Macedònia Interna. Posteriorment la idea va tenir el suport de la Iugoslàvia de Tito. La idea d'una Macedònia unida sota un govern comunista va ser abandonada quan els comunistes grecs van perdre la Guerra Civil Grega el 1948.
Actualment, a la república de Macedònia del Nord el concepte de la Macedònia unida és present a la propaganda del govern i ensenyada a les escoles.

## Referències

* ↑ «North Macedonia Puts Itself On The Map, Officially» (en anglès). [Consulta: 16 febrer 2019].

## Vegeu també

* Disputa sobre el nom de Macedònia
# Macphersonita

La macphersonita és un mineral de la classe dels carbonats. Anomenada per A. Livingstone i H. Sarp l'any 1984 en honor de Gordon MacPherson, del Reial Museu Escocès. És polimorf de la leadhil·lita i la susannita.

## Característiques

La macphersonita és un carbonat de fórmula química Pb₄(CO₃)₂(SO₄)(OH)₂. Cristal·litza en el sistema ortoròmbic. La seva duresa a l'escala de Mohs és 2,5 a 3. Segons la classificació de Nickel-Strunz, la macphersonitapertany a «05.BF - Carbonats amb anions addicionals, sense H₂O, amb (Cl), SO₄, PO₄, TeO₃» juntament amb els següents minerals: ferrotiquita, manganotiquita, northupita, tiquita, bonshtedtita, bradleyita, crawfordita, sidorenkita, daqingshanita-(Ce), mineevita-(Y), reederita-(Y), filolitita, leadhil·lita, brianyoungita i susannita.

## Formació i jaciments

Ha estat descrita a Europa, Angola i els Estats Units. Es troba generalment com a polimorf de la leadhil·lita i la susannita.

## Referències

* ↑ «Macphersonite» (en anglès). Mindat. [Consulta: 7 novembre 2015].
# Macov

Macov és un poble i municipi d'Eslovàquia que es troba a la regió de Trnava, a l'oest del país.
Està ubicat al sud de la regió a prop dels rius Danubi i Váh, i de la frontera amb Hongria i la regió de Bratislava.
El nombre d'habitants ha crescut dels 155 de 2001 fins als 350 de 2017.

## Història

La primera menció escrita de la vila es remunta al 1367.

## Referències

* ↑ Citypopulation.de Estadísticas del distrito de Dunajská Streda. Consultado el 10 de agosto de 2018.
* ↑ «Urban and Municipal Statistics MOŠ». Arxivat de l'original el 2011-02-26.
# Manuel Carreira

Manuel Carreira (Vilarrube, 31 de maig de 1931 - Salamanca, 3 de febrer de 2020) fou un sacerdot jesuïta, teòleg, filòsof i astrofísic espanyol, membre de l'Observatori Vaticà. Va ser assessor i col·laborador en diversos projectes de la NASA i durant més de trenta anys va impartir classes a diferents universitats com la John Carroll University o la Universitat Pontifícia de Comillas.

## Biografia

Va entrar a la Companyia de Jesús el 1948. Estudià llengües clàssiques a la Universitat de Salamanca i filosofia a la Universitat de Comillas. El 1957 fou enviat als Estats Units per continuar-hi els estudis, on es llicencià el teologia a la Universitat Loyola Chicago i més endavant, després d'ordenar-se sacerdot el 1960, obtingué un màster en física a la Universitat John Carroll de Cleveland, el 1966.
Es va doctorar a la Universitat Catòlica d'Amèrica, amb una tesi sobre raigs còsmics dirigida per Clyde Cowan, físic descobridor del neutrí. Durant la seva estada als Estats Units exercí com a sacerdot a diverses parròquies.
Carreira era un defensor de la compatibilitat entre ciència i fe, camps que en la seva opinió no han estat mai oposats ni podran estar-ne, malgrat que hi ha una mena d'obsessió a fer veure el contrari. Considerava que totes dues són dues maneres parcials de conèixer la realitat que han de complementar-se entre si, atès que ni la ciència pot dir directament res de teologia, ni la fe respondre a qüestions materials.
# Manuel Carrera Punzón

Manuel Carrera Punzón (O Porriño, 27 de juny de 1962) fou un ciclista espanyol que fou professional entre 1986 i 1990. Destacà com a gregari i va participar diversos cops a la Volta a Espanya. A la Setmana Catalana de 1989 va aconseguir la Classificació de les Metes volants.

## Palmarès

* 1985
** 1r a la Santikutz Klasika
* 1988
** 1r a Vigo
* 1990
** 1r a Vigo

### Resultats a la Volta a Espanya

* 1986. 87è de la classificació general
* 1987. 86è de la classificació general
* 1988. 51è de la classificació general
* 1990. 109è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Manuel Casals Torres

Manuel Casals Torres (1895 – Barcelona, 1971) fou un advocat i polític català.

## Biografia

Llicenciat en dret, destacà com a advocat especialitzat en testaments, arrendaments i desnonaments. El 1913 va dirigir la Lliga antitaurina i va fer algunes conferències a la Universitat.
Fou president de la Unión Deportiva San Martín, membre del Cercle del Liceu, president honorari de la Societat Protectora d'Animals i Plantes, nomenat regidor de l'ajuntament de Barcelona el 1925 per la Dictadura de Primo de Rivera i president del Círculo de la Unión Patriótica del Camp de l'Arpa en 1930.

## Obres

* Deshaucios e inquilinatos (1929)

## Referències

* ↑ El movimiento Anti-Taurino a principios del Siglo XX
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.139. ISBN 978-84-9850-461-3.
# Mahawu

El mont Mahawu és un estratovolcà d'Indonèsia que es troba a l'extrem nord de l'illa de Sulawesi i s'eleva fins als 1.324 msnm.
El volcà té un cràter de 180 metres d'amplada i 140 metres de profunditat, amb dos cons piroclàstics als flancs nord. Una petita erupció explosiva fou registrada el 1789. La darrera erupció fou observada el 1977. El 1994 foren observats fumaroles, piscines de fang i petits guèisers es van observar a la riba d'un llac de cràter.

## Referències

* ↑ «Global Volcanism Program | Mahawu» (en anglès). [Consulta: 19 novembre 2020].
# Mahbouba Seraj

Mahbouba Seraj, també escrit com a Mahbooba Seraj (Kabul, 1948), és una periodista afganesa i activista pels drets de les dones. Mahbouba va néixer en el llinatge reial, va anar a l'institut de noies Malalai i va estudiar a la Universitat de Kabul. El 1978, Seraj i el seu marit van ser empresonats pel Partit Comunista de l'Afganistan i aquell mateix any van ser declarats persones non grates. Va marxar als Estats Units el 1977 (almenys inicialment a la ciutat de Nova York) i hi va viure a l'exili durant uns 26 anys, abans de tornar a l'Afganistan el 2003.
Des de llavors ha cofundat diverses organitzacions per denunciar la corrupció i defensar els drets de les dones i dels infants. Sobretot com a fundadora de la Xarxa de Dones Afganeses sense ànim de lucre, ha dedicat la seva causa a defensar la salut dels nens, lluitar contra la corrupció i empoderar les víctimes de la violència domèstica. És la creadora i locutora d'un programa de ràdio per a dones que s'ha emès a tot l'Afganistan. També ha advocat perquè les dones formin part del discurs polític, a través d'un Pla d'Acció Nacional, impulsat per les Nacions Unides.
Quan els talibans van tornar al poder l'agost de 2021, no es va dirigir a l'aeroport per fugir sinó que va anar a treballar. Seraj va decidir romandre a Kabul per continuar treballant amb dones i nens. El setembre de 2021 es va incloure a la llista Time 100, una classificació anual de les 100 persones més influents en el món.

## Referències

* ↑ «Biography of Mahbouba Seraj» (en anglès americà). Afghan Women Skills Development Center. Arxivat de l'original el 2021-08-15. [Consulta: 23 agost 2021].
* ↑ van Lierde, Frank. «Afghan women, frontline defenders of Afghan democracy» (en anglès). Cordaid International, 10-01-2020. [Consulta: 23 agost 2021].
* ↑ «Mahbouba Seraj - Contributor» (en anglès). www.huffpost.com. [Consulta: 23 agost 2021].
* ↑ Akhauri, Tanvi. «Who Is Mahbouba Seraj? One Of The Strongest Afghan Voices For Women's Rights» (en anglès americà). She the People - the Women's channel, 19-08-2021. [Consulta: 23 agost 2021].
* ↑ Hilal, Elizabeth Weingarten, Leila. «A Step Forward for Afghan Women?» (en anglès americà). Foreign Policy. [Consulta: 23 agost 2021].
* ↑ (en anglès) , 17-08-2021 [Consulta: 10 octubre 2021].
* ↑ Taddonio, Patrice. «'I Cannot Protect Her': A Disappearance. An Activist Unable to Help.» (en anglès). Frontline, 12-10-2021. [Consulta: 15 novembre 2021].
# Mahbubnagar

Mahbubnagar (Mehboobnagar, telugu మహబూబ్ నగర్, urdú مہبوب نگر, hindi महबूबनगर) és una ciutat i municipi de l'Índia, capital del districte de Mahbubnagar a l'estat d'Andhra Pradesh, Índia. Antigament era anomenada Palamooru o Palamuru o Palmur però va canviar el nom el 4 de desembre de 1890 en honor de Mir Mahbub Ali Khan Asaf Jah VI, nizam d'Hyderabad (1869-1911). Està situada a 98 km al sud-oest d'Hyderabad (Índia). Consta al cens del 2001 amb una població de 130.849 habitants. El 1901 la població era de 7.605 habitants. La ciutat compta amb una universitat (Universitat de Palamuru) i diversos col·legis superiors. destaquen els temples de Sri Laxmi Narasimha Swamy, Sri Raghavendra Swamy, Sri Krishna, Sri Ayyappa Swamy, Sri Venkateshwara Swamy, Sri Sathya Sai Baba, Sri Kalika Matha, Sri Chowdeshwari Devi, Sri Kanyakaparameshwari Devi i Panchamuka Anjaneya swamy.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Palamoor NRI Forum Arxivat 2019-08-21 a Wayback Machine.
* Mahbubnagar
* Falling Rain Genomics, Inc - Mahbubnagar
* informació sobre Mahabubnagar
# Loveland (Oklahoma)

Loveland és una població dels Estats Units a l'estat d'Oklahoma. Segons el cens del 2000 tenia 14 habitants.

## Demografia

Segons el cens del 2000, Loveland tenia 14 habitants, 6 habitatges, i 6 famílies. La densitat de població era de 23,5 habitants per km².
Dels 6 habitatges en un 33,3% hi vivien nens de menys de 18 anys, en un 100% hi vivien parelles casades, en un 0% dones solteres, i en un 0% no eren unitats familiars. En el 0% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,33.
Per edats la població es repartia de la següent manera: un 14,3% tenia menys de 18 anys, un 14,3% entre 18 i 24, un 21,4% entre 25 i 44, un 35,7% de 45 a 60 i un 14,3% 65 anys o més.
L'edat mediana era de 43 anys. Per cada 100 dones de 18 o més anys hi havia 100 homes.
La renda mediana per habitatge era de 25.000 $ i la renda mediana per família de 25.000 $. Els homes tenien una renda mediana de 17.500 $ mentre que les dones 0 $. La renda per capita de la població era de 7.777 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Loveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Lovecraft (cràter)

Lovecraft és un cràter d'impacte en el planeta Mercuri de 51,97 km de diàmetre. Porta el nom de l'escriptor estatunidenc H. P. Lovecraft (1890-1937), i el seu nom va ser aprovat per la Unió Astronòmica Internacional el 2013.

## Referències

* ↑ «Lovecraft». Gazetteer of Planetary Nomenclature. United States Geological Survey, 15-03-2013. [Consulta: 12 juny 2017].

## Vegeu també

* Llista de cràters de Mercuri
# Loveland (Ohio)

Loveland és una ciutat situada en els comtats de Hamilton, Clermont, i Warren, del sud-oest de l'estat d'Ohio, als Estats Units. Segons el cens del 2000, té una població d'11.677 habitants.

## Geografia

Loveland està situada a 39° 16′ 8″ nord, 84° 16′ 13″ oest (39,268759, -84,270397).
Segons l'Oficina del Cens dels EUA, la ciutat té una superfície total de 12,2 km² (4,7 mi²). 12,0 km² (4,7 mi²) d'aquestos són sòl i 0,2 km² (0,1 mi²) d'aigua. Un 1,28% del total és aigua.

## Demografia

Segons el cens del 2000, hi ha 11.677 habitants, 4.497 llars, i 3.224 famílies residint a la ciutat. La densitat de població és 969,6/km² (2.513,5/mi²). Hi ha 4.653 cases amb una densitat mitjana de 386,4/km² (1.001,6/mi²). La composició racial de la ciutat és 95,66% blancs, 1,56% negres o afroamericans, 0,05% indis americans, 1,05% asiàtics, 0,42% d'altres races i 1,26% de dues o més races. L'1,12% de la població són hispànics o latinos de qualsevol raça.
Hi ha 4.497 llars dels quals 39,1% tenen fills menors de 18 anys vivint amb ells, 57,6% són matrimonis vivint junts, 11,1% tenen com a cap de família una dona i 28,3% no són famílies. El 25,1% de tots els llars el componen individus i el 9,9% són persones majors de 65 anys o més vivint soles. La mida mitjana de les llars és de 2,58 i el de les famílies 3,11 membres.
La població està distribuïda en un 29,1% de menors de 18, 6,9% de 18 a 24, 30,3% de 25 a 44, 22,7% de 44 a 64 i 11,0% de majors de 65 anys. L'edat mitjana és de 36 anys. Per cada 100 femelles hi ha 91,0 barons. Per cada 100 dones de 18 anys o més hi ha 85,4 homes.
Els ingressos mitjans de la llar són 52.738 dòlars i, en el cas de les famílies, 63.535. Els homes tenen uns ingressos mitjans de 49.653 dòlars enfront dels 29.250 de les dones. La renda per capita de la ciutat és de 25.920 dòlars. El 5,7% de la població i el 5,7% de les famílies es troben per sota el llindar de la pobresa. De tota la població, el 7,1% d'aquells menors de 18 i el 4,6% dels majors de 65 estan vivint per sota del llindar de la pobresa.

## Veïns il·lustres

* Salmon P. Chase – Jutge President dels Estats Units
* Anna McGarry – advocada molt destacada en la justícia interracial
* Mike Sylvester – jugador professional de bàsquet, medallista de plata per Itàlia en bàsquet als Jocs Olímpics d'estiu de 1980

## Referències

* ↑ Woolery, Alisha «Loveland's natural touch». Cincinnati.com. Gannett Company [Consulta: 18 maig 2006].
* ↑ Meale, Tony «CHCA lands former pro, Olympian». The Loveland Herald. The Community Press, 01-07-2009 [Consulta: 2 juliol 2009]. «Sylvester, who had dual citizenship in Italy and the United States, also helped the Italian team to a silver medal at the 1980 Olympics in Moscow .... Born in the Elder heartland, the current Loveland resident is eager to begin his tenure at CHCA.»

## Enllaços externs

* Ciutat de Loveland